VÖG VOLAPÜKA 


Morozov Daniil: vicifal 
shido2308@yaho0.com 
Ekaterinburg 

Rossija / Rusän 







- Love odapük t 






YELOD 31° NÜM:5 2021 MAYUL PADS: 41 jü 48. 


O Volapüūkaflens valöpo! 


Mebapenäd ela Benedikt Livshits (balidnaedo pepüböl 
ün 1933) dö fütürim Rusänik enunon, vio pänans yunik 
pos dajonāäd okas ābreikons vobotis lekanik oksik ed 
äjedons brekotis ini flumed. Bit somik fölon tikamagotis 
nulädimik: posä lekanot uduinon jäfidi oka me vobed ad 
lūlogans u reidans, obinos-la gudikum ad nosükön oni, 
kas ad leadön pladön ini mused u bukemòōp, kö yeg alik 
ovedon ai nesuemovikum, äs mastavobots võna. Lekanot 
muton-la jäfidön, soäs cinäd, e paplaükön dub nuliks ko 
fasil ot. 


Ye kis ojenonöv-li, if lautan seimik ovilonöv, äs jenöz 
fiman lemuik, jonülön me penäd okik fäti vanik primäta 
menik alik, e leigūpo obinonöv, äs romatan veratik, l0=7 
löfiko lindifik kol fam, igo bevü lekaninolans, äsi kol 
nitedäl alseimik? Ba letälenans sota at givūüli no neodöls 
ya dabinons-li nilü obs? Bos votikon-li, if ek esevonöv 
jafotis mastanas somik, u pos atos nos ocenon-li, ven baz 
lionats yelas upasetons, e fütürim, jenöfim, romat, äsi 
lūäls sümik votik, oreafons ini glömäd leigik? Dö atos 
kanols reidön konedi nulik fa ‚Frank Roger in nüm at. 
Spelom, das ojuitols reidi, redakan: 


Pkt et 

Nelaidikos nedeadofik. 


Fa ‚Frank Roger’; tiäd rigik: ,The Immortal Mayfly’; 
ini Volapük petradutöl fa ,Hermann Philipps’. 


DIL BALID. 


a nüstepob ini bötädöp: ,„Saböm vagik” ed äzilogob demü seadöp. 
A Man, kel älenlabom jiti vielik stedaguliko stripiki, älogom löpio 
de papürabled, keli ibepenülom, ed älogetom äl ob. Ven obs bofik 
äkonstatobs, das tabs e lustuls valiks di bar’ no äbinons labülabiks 
plu — atos leno äbinon nekösömik in ,„Saböm vagik” tü tim at dela — 
man älüjonom stuli vagik lä tab oka ävüdölo flenöfiko, das seidobös 
obi usio. Äspidob ini lutem smokik spadäda at, kel pälitükon me 
lampads vielik ad prodät stunüköl. Älüsmilob danöfiko mani ed 
ädopladob obi. 


„Soari gudik 


1? 


äsagob. ,„Binol vemo plitiälik.” 

„Binos yof pro ob”, ägespikom me vög leigoso plitik, äsä loged in 
logs okik. Do ispikom nelaodiko, vöds oka imodränons nentöbo lenoiz 
di in pöb, äsva kolköm oba iläsükon züädi obsik löliko ad pödaglun. 


„Dalob-li lofön ole drinedi?” äsäkob, bi äcedob, das äsötob 
duinön gegöni. ,„Danö! Pro ob väri labü Guinness’ ”, äsagom. 
Äbonedob drinedis ön turn balid obsik. Du ästebedobs onis, smilil 
ladälöfik äpubon su lips oma ed äkoedon stralön logis oma. ,Isio 
kömol-li suvo?” äsäkom. 

„Leno binob dunetäb nomädik”, äsagob, ,„semikna ye lotob is.” 

„Fümo älogob oli is büo”, man äsagom. ,„Binob is tio aldelo; 
vobob is.” Alüjonom papürabledi fo ok. Lülogob oni ed äküpob, das 
pifulükon me penät keinik: samäd veratik jönapenama. 

„Vobön-li?” äsäkob, no äsuemölo löliko utosi, keli ädiseinom. 

„Binob lautan”, äplänom. ,Mödadilo lautob poedotis. Binob is 
tio alsoaro, kü penob disini kilid ä lätiki poedota, keli ebevobob dü 
del ot. Omna plao lautob konotili, klienob ye ad lecedön obi poedani. 
Poedav labon janäli patik ut, keli laut votik nelabon.” 

„VÖ!” äsiob nutölo. „Ye top at pötöfon-li pro vob somik? Kanol- 
li üfo vobön, du mens spikons, musig tonädon in pödaglun, smok 

viron zi nilü ol? Cedob, das top stilik pötöfon-la gudikumo pro laut 
jafik ä gütik, ka pöb fulü mens.” 


Man änutom, e gesviet litas vielik ädanüdon lejutölo su glät lüna 
omik, kelos äbluvülükon obı dü timül. 


„Suemob utosi, keli vilol notodön. Dalob-li plänön ole metodi 
obik? Büzedelo penob disini primik. Kösömiko spatob in legad, e 
täno seidob obi sui bam ko stib e penetabuk blümo su vüm. Sosus 
spiret flumon, primob ad penön — nen tup fa fluns plödik, soaliko ko 
musof oba; te böds tyilpöl e näsäks brumöl züons obi. Klüliko 
gidetol: Ladälod patedik in pöb fulü mens sogöfik biraväris lefänöls 
tuponöv obi in stadäd at penama obik. 


Dunob disini telid poszedelo lomo in cem stilik, kö 1 büzedelo 
vobob ün dels reinöfik. No patupoböv fa ek zi nilü ob dü stadäd telid 
at, bi vob jafik ledinik ya pedunon. Tü tim at poedot u konotil 
ereafon voiko ad fom lätik ä fifümik.” 


„Esuemob atosi”, äsagob fidrinölo eli ,Guiness’ obik. ,Disinam 
kilid ä lätik binädon te me duins nedöfükama poedota. Binölo 
zänodü menamödot drinanas ledrolik no kanol patupön tü tim et.” 


„S1! Güö!” äsagom. ,„Züäd somik vedükon kosami ko voläd voik; 
geükon yumäti oba ko jenöf aldelik. Lecedob atosi spiretöli ön mod 
semik. Fägükon obi ad feinükön poedotis oba ad fom pedesiröl. 
Alsoaro ebo täno reafob ad nedöf, u pu so niliko ad nedöf, äsä binos 
menafägik. Täno zeilam poedik oba reafon ad sömitamapün; täno 
dagetob stadi kotenükama vemikün.” 


Timil seila äsökon, e ven älülogobs väris vagik obsik, flen nulik 
oba äküpom, das nu äzesüdos ad bonedön turni nulik ela ,Guiness’, 
ed ädunom atosi. 

Du bötan äblinom drinedis obsik, äsagob: „Bo ya äprodol 
vobodemi vemik äpenölo bosi aldelo, äsä ebo eplänol osi.” 

„O nö!” ägespikom me näm süpik. Ätovädom papürabledi fo 
om seatöli. „Latıikumo ün asoar, ukömölo lomio, onosükob disinis 
valik poedota at. Nos ona oreton. Oreafon ini glömäd, kiöpao 
ekömon.” 


„Lio-li?” äsäkob mu bluviko. 


V:44:2021 


„Binos ritul, keli dunob ün soar alik”, äfovom. ,Alsoaro nosükob 
utosi, keli ejafob. Somo lölöfükob sirküli peprimüköl. Dub atos jaf e 
nosükam leigavetons odi mu kuratiko. Ön mod nonik notodot lekanik 
kanon plu binön siämöfik e sümbolik.” 


Älülogetob omi löliko nekrediko. Äklülos, das ni äcogom ni 
älugom. Idiseinom snatiko vödi balatik alik. Äslugob, äläkob lipis 
sägik oba, ästeifülob ad tuvön säki siämöfik. Man ye äküpom bluvi e 
kofudi obikis, ed äsagom vödis mödikum pläna nen flag. 


„Klienob ad lecedön lekani — e mu pato poedavi — komuli 
sümbolik lifa e roula menas in leval. If poedot jonidon ad komulön 
löliko stadi menik, tän muton magulön kalieti mifätik mena, nevitovi 
deada, nenseki prinsipik desinodas, töbidas, e zeilas, binäli voiko 
lügadramatikı fäta e dabina.” 


„Kludo lekan olik muton päridikön leigoäsä dinäd, keli söton 
magulön”, äsagob, posä igegetob vögi obik. 

Man änutom; äfredom, das ek äsuemon — u jiniko äsuemon — 
utosi, kelos ästigädon omi. 


„Klu nonik konotilas e poedotas olikas ereton-li1?” äsäkob. „Nos 
fa ol pänotükon-li? No desirol-li ad logön konleti vobotas gudikün 
olik, u pu poedotis anik in gaseds? Senäl jenöfükama no defon-li pö 
ol? No desirol-li kotenükami anik pro töbids konsienöfik ola? Vobaz 
mod nuik ola neföro ogevon ole bosi ad karier literatavik sümöli...” 


2 


„Notäds, fam literatavik, prems, mon...”, ädunom namajästi 
veitik, äsva ävilom jonädön levali lölik. ,„Steif ad getön atosi valik no 
taädonöv-li ta filosop as pödaglun voba obik? Me atos no zeiloböv-li 
sotüli seimik nedeadöfa fiböfik, kel voiko no mögon, pläs ba dü tüp 
tuvemo brefik, kel dido no veüton? No mutob-li tadunön bäti fama 
e monema, e fovön me metod pevälöl obik, kel dido binon dasam 
lekoefa lekanik oba, yüm obik mu dibätik jafa e distuka, elas ,yin’ 
e ,yang’, moteda e deadama...” Fövot ofovon. 


KONOTŪL. 

Nolavan äsagon pö gasedemakonfer: „Lesags valik oba binons 
nesiämöfiks, if esetratonsöv soelöfiko se tikodayumät.” Ün del fovik 
tiäd in gased ätonon: „Nolavan famik ekoefon, das lesags valik ona 
binons nesiämöfiks!” m 


V:45:2021 
VOLAPŪÜKANES DÖ DATIF. 


Dil lulid. Fa ,Daniil Morozov”: vicifal. 


eesesecooososocososeoooososocosooeo, 


; _[Pövärb. ; ə küpälükön. Sams: „küpälükön volanefe mifäti”; 


küpälükön reidani ad, tefü bos”. 

ladetön (eke bosi). 

lesiön (eke bosi). 

lofädön (mobis sekretane). 

lonöfükön. Sam: sötob lonöfükön oles bukis lul ela ,Moses’. 
lonülön (eke säki, bligädi). 

loreidön (eke bosi). 


loseidön (eke bosi). Kanoy loseidön säkädi, statudis, balädi, parabi, 
kali, ... 


lüvokön (eke; lü ek; eki). 
malön. Sam: koridilekan <...> ämalom koranefe me jästs. 


mebön (eke bosi). Sam: Omebom oles, vio ekondötob (pened balid 
elanes di ‚Corinthus: IV, 17). 


meibön (eke; eki). 

mobön (eke bosi). 

notodön (eke bosi). 

notükön (eke bosi). 

numädön (eke bosi, bosi pro ek). 

nunädön (eke bosi; oki seimane). 

nunön, nünön (eke bosi; eke dö bos; eke, das). 


lenunön (eke bosi). Sam: I zifanes votik mutob lenunön gospuli re- 
gäna Goda (,Lucas’: IV, 43). 


penön (eke bosi). 

plänön, plänädön (eke bosi). 

plekön (eke bosi). 

plonön (eke bosi; eke dö bos). Fövot ofovon. 

DOG ELAS ,BASKERVILLESÐS’. 


Fa hiel ‚Arthur Conan Doyle’. Petradutöl fa hiel ,Oleg Temerov”. 
Tradutod papübon bai koräkots pülik fa hiel ,Daniil Morozov”. 


KAPIT KILID (dil folid). 


„Ceidol säkädi nensüenikumo, o söl: Holmes”! kas 
bitolöv, üf pösodiko äkosikolöv ko dins et. Kludo 
konsäl olik, äsä suemob, binälon in utos, das yunan 
ostadom sefo pö Devonshire’ leigoäsä pö London’. 
Ukömom pos minuts luldeg. Kisi komandolöv-li?” 


„Komandob, o siör! das ovokolös loatavabani, odez 
vokolös Spanyänadogi olik domayani obik anu kratöli, 
ed otävolös lü Waterloo’ ad koskömön siöri: Henry 

Baskerville’. 

E täno-li?” 

„E täno osagolös go nosi etane sovüo jüs ufivätälob 
säkädi.” 

„Liolunüpo ovätälol-li?” 

„Dü düps teldegfol. Vemo odanädob ole, o dokan: 
Mortimer! üf uvisitol obi is tü düp degid odelo, id 
obenükolöv desinis fütürik obik üf ukedugolöv siöri: 
Henry Baskerville’ < ko ol.” 


d Ek 


„Udunob atosi, o söl: Holmes 

Äpenülom timi kolköma sui slivül okik ed ämojutez 
dom, zilogölo bisariko e disipiko. Holmes’ ästöpädom 
ilüvokädölo etani pö löpadil tridema. 

„>äk te nog bal, o dokan: ,Mortimer”! Esagol-li, das 
bü deadam siöra: Charles Baskerville’ < mens ömik 
älogons späki at pö maräd?” 

„Mens kil älogons oni.” 

„Anikan älogon-li oni poso?” 

Fövot > su pad: 48. 

PLIN SMALIK. 
Kapit: 11. 


Planet telid päbelödon fa lupleidan. 

„O! O! Ekö! visit stunidana obik!” luz 
pleidan ävokädom fagao, sosus iküpom 
plini smalik. 

Bi cedü lupleidans mens votik valik 
senälons-la stunidi kol ons. 

„Deli gudik!” plin smalik äsagom. 
„Kiodrolik hät olik binon!” 

„Jonidon ad glidön komanis”, luplei- 
dan ägespikom ome. „Jonidon ad glidön 
komanis, ven lelobülons obi me plods 
laodik. Liedo neai ek beivegon topi isik.” 





„Sio-li?” äsagom plin smalik, kel isuemom nosi. 
„Flapolös ta od namis ola!” täno lupleidan äkonsälom. 


Plin smalik äflapom ta od namis oka. Lupleidan as geäd mükiko 
äglidom omi, ilöpiotovölo häti oka. 


„Atos binon muadikum, kas visitön regi”, plin smalik äspikom 
oke ninälo. E dönu äprimom ad flapön ta od namis oka. Lupleidan 
dönu äprimom ad glidön, älöpiotovölo häti oka. 


Ab posä pläg somik idulon dü minuts lul, pledam balfomik at 
änaüton plini smalik. 


„Kisi mutob-li dunön ad koedön falön häti ola?” äsäkom. 


Ab lupleidan no älelilom omi. Lupleidans ai lelilons nosi, pläamü 
lobs. 


„Go vemo stunidol-li obi?” äsäkom pline smalik. 
„Kisi sinifon-li el stunidön?” 


„El stunidön sinifon: dasevön, das binob men jönikün, vogädiz 
küno peklotöl, liegikün e visedikün su planet at.” 

„Ga binol soalik su planet olik!” 
„Bönolös obe blesiri! Gö! pö jenet alik stunidolös obi!” 


„Stunidob oli”, plin smalik äsagom, boso tovülölo jotis, „ab me 
kis atos kanon-li nitedön u frutön oli?” 


E plin smalik ämotävom usao. 


„Daülans vo binons vemo bisariks”, äspikom ninälo oke dü täv 
okik. Fövot ofovon. 


„No elelilob dö atos.” [Fövot de pad: 46.] 


1? 


„Danö! Dabeni ole 


Holmes’ egeseidom oki sui seadöp okik, älabölo lo- 
godi takik somik kotenükama ninälik, kelos ämalon, 
das äjäfom me säkäd omi digädäöl. 


d kéd 


„Anu degolol-li? o Watson 
„Üf no kanob yufön oli.” 


„Nö! o flenädan löfik obik! yufidob oli ifü tim dunö- 
fa. Ab atos binon magifik, vo patädik ma tikädöps 
anik. Ven obeigolol eli „Bradley’, ubegolöv-li ome ad 
sedön pauni tabaka raodik nämöfikün? Danob oli. 
Obinosöv leigoso gudik üf okanol no gekömön jüi 
soar. Täno ofredob ad leigodön magädis obas tefü sä- 
käd at mu nitedik, kel pebligädon obes agödo.” 


Äsevob, das deditükam e soal ats vemo äzesüdons 
pro flen obik pö düps somik leküpäla vemöfik me tik, 
dü kels ätikädom diledili alik temunoda, ästukom teo- 
ris valasotik, ävätälom utis bal pos votik, ed äsludi- 
kom: dins kinik äbinons binäliks, e kiniks äbinons 
neledemabiks. Dubo ilifädob deli pë klub obik, e no 
ägekömob lü süt: Baker Street< jüi soar. Nogna irea- 
fob ad lomöfacem za düp zülid. Fövot ofovon ün yunul. 


BÜKAPÖK in nüm prilulik peküpöl. 
Su pad: 40, pö kedet ii" löpao, pebükon el Vovocha pla el Vovochka. 


